b'\n_START_ARTICLE_\nAnna Botsford Comstock\n_START_PARAGRAPH_\nAnna Botsford Comstock (f\xc3\xb8dt 1. september, 1854, d\xc3\xb8d 24. august 1930) var en amerikansk kunster, underviser, konservator og en leder indenfor naturstudier._NEWLINE_Comstock blev f\xc3\xb8dt i Otto, New York af for\xc3\xa6ldrene Marvin og Phebe Botsford. Hun voksede op p\xc3\xa5 for\xc3\xa6ldrenes g\xc3\xa5rd hvor hun sammen med sin mor n\xc3\xa6rstuderede blomsterne, bierne og tr\xc3\xa6erne i deres omgivelser._NEWLINE_Hun blev optaget p\xc3\xa5 Cornell Universitet i 1874, men opgav studierne i moderne sprog og literatur efter to \xc3\xa5r. I 1878 blev hun gift med John Henry Comstock, en entomytolog fra Cornell Universitet og arbejdede som hans assistent. Hun blev interesseret i insektillustration og tegnede til hans forel\xc3\xa6sninger og publikationer._NEWLINE_I 1885 s\xc3\xb8gte hun om at blive genoptaget p\xc3\xa5 Cornell Universitet for at studere naturhistorie. Efterf\xc3\xb8lgende studerede hun ogs\xc3\xa5 tr\xc3\xa6gravering for at arbejde videre med hendes illustrationer._NEWLINE_I 1888 blev hun som en af de f\xc3\xb8rste fire kvinder optaget i Sigma Xi, en amerikansk \xc3\xa6resamfund indenfor videnskab. Hendes graveringer blev brugt i en lang r\xc3\xa6kke af hendes mands udgivelser og blev udstillet og prisgivet._NEWLINE_Comstock var specielt interesseret i illustrationer til brug i undervisning og underviste selv i naturstudier p\xc3\xa5 Cornell fra 1897. Hun var redakt\xc3\xb8r p\xc3\xa5 Nature-Study Review fra 1917-1923.'